Loe uudisteksti ja tee sellest lühike kokkuvõttev pealkiri eesti keeles. Vasta ainult pealkirjaga.
## Tekst:

Andres Petrov alistas snuukri suurturniiri UK Championship kvalifikatsiooniturniiri kolmandas ringis kolme aasta taguse MM-poolfinalisti Gary Wilsoni ning on nüüd ühe võidu kaugusel põhitabelisse pääsemisest.
Petrov läks maailma edetabelis 31. kohal oleva inglase vastu 5:1 juhtima, Wilson tegi siis 87-se, 79-se ja 59-se seeria ning vähendas kaotusseisu minimaalseks, ent sel hooajal profidebüüti tegev eestlane suutis lõpuks siiski võidu võtta.

37-aastane Wilson alistas 2019. aasta MM-il suurüllatajana nii Luca Breceli, Mark Selby kui Ali Carteri, enne kui kaotas poolfinaalis hilisemale maailmameistrile Judd Trumpile. Hiljem tõusis inglane maailma edetabelis karjääri parimale, 17. kohale.

Petrov alustas Suurbritannia lahtiste meistrivõistluste kvalifikatsiooniturniiri Jamie O'Neilli alistamisega, teises ringis oli ta parem Jackson Page'ist. Kolmandas ringis saadud võit tagas talle vähemalt 7500 naela auhinnaraha.

Neljapäeval läheb eestlane vastamisi hiinlase Xiao Guodongiga. Kohtumise võitja pääseb maineka UK Championshipi põhiturniirile, kus juba ootavad ees 16 maailma parimat snuukrimängijat.
## Pealkiri:

user
Karjääri kaalukaima võidu saanud Petrov jõudis suurturniiri lävele
assistant